High: +27° Low: +14°
Humidity: 87%
Wind: ENE - 16 KPH
High: +24° Low: +21°
Humidity: 94%
Wind: WSW - 3 KPH
High: +26° Low: +25°
Humidity: 96%
Wind: SSW - 14 KPH
High: +19° Low: +19°
Humidity: 95%
Wind: NE - 3 KPH
ກະຊວງ ໄປສະນີ, ໂທລະຄົມມະນາຄົມ ແລະ ການສື່ສານ (ປທສ) ໄດ້ຈັດກອງປະຊຸມເຊື່ອມຊຶມ ມະຕິກອງປະຊຸມຄົບຄະນະ ຄັ້ງທີ 5 ຂອງຄະນະບໍລິຫານງານສູນກາງພັກ ສະໄໝທີ X ໃນວັນທີ 17 ພະຈິກ ຜ່ານມານີ້, ໃຫ້ກຽດເຊື່ອມຊຶມເອກະສານຂອງ ສະຫາຍ ປອ ທັນສະໄໝ ກົມມະສິດ, ກຳມະການສູນກາງພັກ, ເລຂາຄະນະພັກກະຊວງ . ໂດຍການເຂົ້າຮ່ວມຂອງສະຫາຍຮອງເລຂາຄະນະພັກ, ຄະນະປະຈຳພັກ, ຄະນະພັກກະຊວງ ແລະ ພາກສ່ວນທີ່ກ່ຽວຂ້ອງເຂົ້າຮ່ວມ.
ໃນກອງປະຊຸມ ສະຫາຍ ປອ ທັນສະໄໝ ກົມມະສິດ, ກຳມະການສູນກາງພັກ, ເລຂາຄະນະພັກກະຊວງ ໄດ້ກ່າວວ່າ: ກອງປະຊຸມເຊື່ອມຊຶມເອະສານຄັ້ງນີ້ແມ່ນເພື່ອເຮັດໃຫ້ຄະນະພັກທຸກຂັ້ນ, ສະມາຊິກພັກທຸກສະຫາຍ ໄດ້ມີຄວາມຮັບຮູ້ເຂົ້າໃຈ, ກຳແໜ້ນ, ເຊື່ອມຊຶມ ແລະ ເປັນເອກະພາບສູງ ຕໍ່ບັນດາເນື້ອໃນທີ່ສຳຄັນຂອງມະຕິກອງປະຊຸມຄົບຄະນະ ຄັ້ງທີ 5 ຂອງຄະນະບໍລິຫານງານສູນກາງພັກ ສະໄໝທີ X ແລະ ເພື່ອຫັນມະຕິດັ່ງກ່າວເປັນທິດທາງ, ວຽກງານ ແລະ ເປັນແຜນປະຕິບັດງານລະອຽດຂອງອົງຄະນະພັກຕົນ ແລະ ເພື່ອຍົກສູງຄວາມເປັນເຈົ້າການ ຄວາມສາມາດໃນການນຳພາ ຈັດຕັ້ງຜັນຂະຫຍາຍ ມະຕີ 5 ສະໄໝທີ X ຕິດພັນກັບການສືບຕໍ່ຈັດຕັ້ງປະຕິບັດ ມະຕິ 4 ສະ ໄໝທີ X ເພື່ອຍູ້ແຮງຂະບວນການຮອບດ້ານຢູ່ຂະແໜງການຕົນ ໃຫ້ຟົດຟື້ນ,ແຂງແຮງ, ຕໍ່ເນື່ອງ ເຂົ້າສູ່ລວງເລີກ ແລະ ປະເມີນຄືນກ່ຽວກັບໝາກຜົນເບື້ອງຕົ້ນການດຳເນີນຊີວິດການເມືອງປັບປຸງປົວແປງທົ່ວອົງຄະນະພັກຕົນ ຕິດພັນກັບການປັບປຸງກົງຈັກການຈັດຕັ້ງ, ແບບແຜນວິທີເຮັດວຽກ, ແບບແຜນດຳລົງຊີວິດ ແລະ ແກ້ໄຂປະກົດການຫຍໍ້ທໍ້ ໃນການຈັດຕັ້ງ ແລະ ຖັນແຖວສະມາຊີກພັກ-ພະນັກງານ.
ທ່ານຍັງໄດ້ຍົກໃຫ້ເຫັນເຖິງການຜັນຂະຫຍາຍ ແລະ ຈັດຕັ້ງປະຕິບັດມະຕິ ຄັ້ງທີ່ 4 ສະໄໝທີ X ໃນໄລຍະຜ່ານມາ ແລະ ທິດທາງລວມ ຕ້ອງສຸມໃສ່ສ້າງການຫັນປ່ຽນອັນແຂງແຮງຢູ່ພາຍໃນພັກ, ນຳພາການພັດທະນາເສດຖະກິດສັງຄົມ, ສ້າງປັບປຸງ ແລະ ປະຕິບັດນະໂຍບາຍອັນຈຳເປັນ, ຕັ້ງໜ້າແກ້ໄຂບັນດາຂໍ້ຄົງຄ້າງ ແລະ ສົມທົບໃນການຈັດຕັ້ງຜັນຂະຫຍາຍມະຕິ ຄັ້ງທີ 4 ສະໄໝທີ X ແລະ ໜ້າທີ່ຈຸດສຸມໃນຕໍ່ໜ້າທີ່ຈະຕ້ອງໄດ້ເອົາໃຈໃສ່ວຽກງານປ້ອງກັນຊາດ-ປ້ອງກັນຄວາມສະຫງົບ,ວຽກພົວພັນຕ່າງປະເທດ, ວຽກງານລັດ,ວຽກງານແນວໂຮມ ແລະ ອົງການຈັດຕັ້ງມະຫາຊົນຂອງພັກ ແລະ ວຽກພັກ-ພະນັກງານ .
ທ່ານຍັງໄດ້ກ່າວຕື່ມອິກວ່າ: ວຽກງານຄຸ້ມຄອງ ພັດທະນາທີ່ດິນໃນໄລຍະໄໝ ແລະ ການສົ່ງເສີມວິສາຫະກິດຂະໜາດນ້ອຍ ແລະ ຂະໜາດກາງ ກໍ່ເປັນວຽກໜຶ່ງທີ່ສຳຄັນ ແລະ ຈຳເປັນຈະຕ້ອງໄດ້ ຄຸ້ມຄອງ ພັດທະນາ ແລະ ສົ່ງເສີມ ຕາມນະໂຍບາຍຂອງພັກ-ລັດ. ໃນຕອນທ້າຍທ່ານຍັງໄດ້ເໜັ້ນໜັກ ແລະ ຊີ້ນຳໃຫ້ໜ່ວຍພັກບັນດາກົມ/ທຽບເທົ່າ ແລະ ຄະນະພັກຮາກຖານ ບໍລິສັດ ລັດວິສາຫະກິດ ໄປສະນີ, ໂທລະຄົມມະນາຄົມ ນຳເອົາເນື້ອໃນກອງປະຊຸມເຊື່ອຊຶມ ມະຕິກອງປະຊຸມຄະນະ ຄັ້ງທີ 5 ຂອງຄະນະບໍລິຫານງານສູນກາງພັກ ສະໄໝທີ X ໄປຈັດຕັ້ງເຊື່ອມຊຶມໃຫ້ສະມາຊິກພັກ-ພະນັກງານຂອງຕົນ ໄດ້ຮັບຮູ້ ເຂົ້າໃຈຢ່າງເລີກເຊີ່ງ ແລະ ທົ່ວເຖິງ.
ຂ່າວ: ກົມຈັດຕັ້ງ-ພະນັກງານ..